Kacikoj

La kacikoj estas paserinaj birdoj de la familio de Ikteredoj. Membroj de tiu grupo estas loĝantaj birdoj en tropika Sudameriko kaj norden al Meksiko. La tuta grupo estas en la genro Cacicus, escepte la nenormala Flavabeka kaciko (Amblycercus holosericeus), kiu konstituas monotipan genron. Laŭ analizoj de DNA (Price & Lanyon 2002), la strangaj ikteroj Ocialo (Ocyalus latirostris) kaj Kaskiktero, Psarocolius oseryi (Clypicterus oseryi Ocyalus oseryi?) ŝajne estas la plej proksimaj parencoj de la kacikoj.

eta|maldekstra|Nestokolonio de Ruĝpuga caciko (unu birdo ripoze centre maldekstre).
La kacikoj estas birdoj asociaj kun arbaroj. Plej parto estas koloniaj reproduktantoj, kun kelkaj longaj, pendantaj, sakoformaj nestoj en arbo, ĉiu pendanta el fino de branĉo. Kelkaj specioj elektas arbon kiu enhavu ankaŭ aktivan vesponeston kiel forpelilo por predantoj (ekz. tukanoj), kaj inoj konkurencas por la plej bonaj nestolokoj ĉe la protekto de la vesponesto. Kovadon faras nur la ino.

Estas sveltaj birdoj kun longaj vostoj kaj ĝenerale nigra plumaro. La relative longa pintakra beko estas pale verdeca, flaveca aŭ blueca, depende de la specio, kaj plej parto de kacikoj havas bluajn okulojn (almenaŭ dum plenkreskaj). La ino estas tipe pli malgranda ol la masklo.

Du specioj havas la nigrajn plumarojn kontraste markataj de ruĝa pugo, kvin havas flavan pugon kaj en kelkaj kazoj flavan en ŝultroj aŭ subpugo. La du restantaj specioj estas tutnigraj sen brilaj kolormakuloj. Unu specio, nome la Flavaflugila kaciko, havas etendan flavon en vosto, sed kacikoj havas ĝenerale nigrajn vostojn (kio separas ilin el la pli grandaj ikteroj).

Kacikoj manĝas grandajn insektojn kaj fruktojn. Plej parto estas gregemaj kaj tipe vidataj en malgrandaj grupoj. Ili estas tre voĉemaj, kaj produktas ampleksan gamon de kantoj, foje inklude imitadon.

Plej parto restas komunaj kaj povas elteni kelkajn habitatajn modifojn, sed du okcidentaj specioj amazoniaj, nome la Sklatera kaciko kaj la Perua kaciko, estas nur lokaj kaj malabundaj.

 Specioj de Cacicus 
 Flavpuga kaciko, Cacicus cela
 Ruĝpuga kaciko, Cacicus haemorrhous
 Skarlatpuga kaciko, Cacicus uropygialis
 Subtropika kaciko, Cacicus (uropygialis) uropygialis
 Skarlatpuga kaciko, Cacicus (uropygialis) microrhynchus
 Pacifika kaciko, Cacicus (uropygialis/microrhynchus) pacificus
 Perua kaciko, Cacicus koepckeae
 Orflugila kaciko, Cacicus chrysopterus
 Montokaciko, Cacicus chrysonotus
 Norda montokaciko, Cacicus (chrysonotus) leucoramphus
 Sklatera kaciko, Cacicus sclateri
 Solema kaciko, Cacicus solitarius
 Flavaflugila kaciko, Cacicus melanicterus

 Referencoj 
 ffrench, Richard; O'Neill, John Patton & Eckelberry, Don R. (1991): A guide to the birds of Trinidad and Tobago (2a eldono). Comstock Publishing, Ithaca, N.Y.. ISBN 0-8014-9792-2

 Hilty, Steven L. (2003): Birds of Venezuela. Christopher Helm, London. ISBN 0-7136-6418-5

 Jaramillo, Alvaro & Burke, Peter (1999): New World Blackbirds. Christopher Helm, London. ISBN 0-7136-4333-1

 Price, J. Jordan & Lanyon, Scott M. (2002): A robust phylogeny of the oropendolas: Polyphyly revealed by mitochondrial sequence data. Auk 119(2): 335–348. DOI: 10.1642/0004-8038(2002)119[0335:ARPOTO]2.0.CO;2 PDF plena teksto

 Stiles, F. Gary & Skutch, Alexander Frank (1989): A guide to the birds of Costa Rica. Comistock, Ithaca. ISBN 0-8014-9600-4

 Eksteraj ligiloj 
 Kacikaj filmetoj, fotoj kaj sonoj ĉe Internet Bird Collection

Kategorio:Paseroformaj
Kategorio:Ikteredoj
Kategorio:Birdoj de Ameriko